ওজন কমানোর উদ্দেশ্যে খাবার নির্বাচনে সুষম খাদ্য গ্রহণ খুব জরুরি। তাতে কোনো ধরনের পার্শ্বপ্রতিক্রিয়া ছাড়া ওজন কমানো সম্ভব। যেমন: কিছু খাবারে ওজন বাড়ে আবার কিছু কিছু খাবারে ওজন কমে। কারো যখন ওজন বেড়ে যায় তখন তার দেহের আয়তনের সাথে সাথে পাকস্থলীর আয়তনও বাড়ে। তাই বড় আয়তনের পাকস্থলীতে অল্প খাবার দিলে তা বিপরীত প্রতিক্রিয়া সৃষ্টি হয়। অর্থাৎ তার ক্ষুধার প্রবণতা থেকেই যাবে। ফলে যখন খাওয়া হবে তখন খাবারের পরিমাণটাও বেড়ে যায়। একটা পর্যায়ে কম খাওয়া আর অনুসরণ করতে পারবেন না। তবে একটা কথা মনে রাখতে হবে দেহের ওজন যেভাবে বাড়ে, ওজন কমার সময় সেভাবে কমে না। সেজন্য খুব কম খাওয়া-দাওয়াতে সাধারণত চোখ বসে যাওয়া, গাল ভেঙে যাওয়া, গলার হাড় দেখা যাওয়া, ত্বকের মসৃনতা কমে যাওয়া উপসর্গগুলো দেখা দিতে পারে। তাই ওজন কমানোর জন্য না খেয়ে থাকা ঠিক নয়। তা না করে যতটুকু দেহের প্রয়োজনে খাদ্য দরকার ততটুকু গ্রহণ করতে হবে, এর বেশি নয়। অর্থাৎ কম ক্যালরিযুক্ত বেশি খাবার বিশেষ করে ১টি নির্দিষ্ট সময় পরপর সারাদিন কমপক্ষে ৬ বার গ্রহণের অভ্যাস গড়তে হবে।